b"\n_START_ARTICLE_\nPla\xc3\xa7a de Sant Antoni (Vilanova i la Geltr\xc3\xba)\n_START_SECTION_\nDescripci\xc3\xb3\n_START_PARAGRAPH_\nEs tracta d'una pla\xc3\xa7a formada per dues places de planta rectangular, una molt m\xc3\xa9s gran que l'altra, a les que hi concorren ortogonalment diferents carrers. L'esgl\xc3\xa9sia de Sant Antoni Abat i el campanar dominen tot l'espai._NEWLINE_La fa\xc3\xa7ana principal de l'esgl\xc3\xa9sia ocupa la cara sud de la pla\xc3\xa7a. A la cara nord hi trobem la rectoria. La cara est d'ambdues places est\xc3\xa0 definida pel campanar, la mitgera d'una casa amb fa\xc3\xa7ana al carrer Major i dues cases entre mitgeres de planta baixa i dues plantes pis, algunes amb la planta baixa transformada per\xc3\xb2 totes mantenint la composici\xc3\xb3 de les plantes pis sobre eixos verticals._NEWLINE_La pla\xc3\xa7a est\xc3\xa0 il\xc2\xb7luminada amb quatre fanals amb el peu de ferro colat._NEWLINE_La pla\xc3\xa7a Sant Antoni Abat t\xc3\xa9 els or\xc3\xadgens en el segle XIV amb la construcci\xc3\xb3 de la primitiva esgl\xc3\xa9sia en els terrenys que ara ocupa la rectoria. L'any 1705 s'acaba la construcci\xc3\xb3 del campanar. L'any 1790 s'enderroca el temple erigit el segle XIV que ocupava juntament amb el fossar, gran part de la pla\xc3\xa7a actual. L'any 1831s'acaba l'esgl\xc3\xa9sia de sant Antoni. L'any 1977 s'enderroquen les edificacions adossades al campanar."